Ընտանեկան հանգամանքներն էլ բարենպաստ չեն եղել: Երբ Մոնրեալի Սբ. Գրիգոր Լուսավորիչ եկեղեցում հանկարծամահ է եղել հոգաբարձուների խորհրդի անդամ, «Բուրաստան» պարբերականի խմբագիր հայրը, Հակոբը հարկադրված է եղել ապավինել սեփական ջանասիրությանը: Լռել է պատանեկան բանաստեղծական քնարը: Մտահոգված ազգերի ծագման ու պատմական զարգացման խնդիրներով` ձեռնարկել է առաջին աշխատանքները` կարճառոտ կինոնովելներ մեքսիկացի մի նկարչի գրաֆիկայի «սրտագրի» և փուչիկներ վաճառող մանչուկի մասին: Սարոյանական աշխարհին հարազատ գողտրիկ մարդապատումներ, որոնցով սկիզբ դրվեց նորելուկ կինոգործչի ստեղծագործական տարեգրությանը: